TITLU SITE: În Moldova locuiesc 2,4 mln de oameni cu reședința obișnuită: Biroul Național de Statistică a făcut publice rezultatele preliminare ale Recensământului Populației și Locuințelor 2024
TITLU TV: POPULAȚIA 
Potrivit rezultatelor preliminare ale Recensământului Populației și Locuințelor 2024, făcute publice astăzi de către Biroul Național de Statistică, numărul populației cu reședință obișnuită din Moldova este de 2,4 mln de oameni, ceea ce reprezintă cu 13,9 la sută mai puțin decât în 2014. În comparație cu acum zece ani a crescut ponderea populației urbane de la 38,5 la sută, la 46,4 la sută. 
Recensământul populației și locuințelor din 2024 prezintă date cu privire la mărimea și structura populației pe sexe, grupe majore de vârstă, medii de reședință și țara de naștere, precum și distribuția populației pe regiuni de dezvoltare și în funcție de caracteristici etno-culturale (etnia, religia, limba maternă, limba vorbită de obicei, dificultăți în desfășurarea activităților zilnice). De asemenea, au fost prezentate explicații de ordin metodologic privind modul de determinare a reședinței obișnuite și alte aspecte ce țin de RPL 2024.
Oleg Cara, directorul general al Biroului Național de Statistică, și-a exprimat recunoștința față de locuitorii țării care au participat la recensământ, față de recenzorii și supervizorii pentru responsabilitate și dedicație.
“În anul curent, vom continua procesarea datelor RPL pentru a prezenta și alte date, cu rezultate finale succinte în august 2025 și rezultate desfășurate la începutului anului 2026. Suntem încrezători că aceste date, mult așteptate de societate, vor fi valorificare pe potriva valorii informaționale pe care o poartă.”, a mai menționat Cara.
Structura pe sexe a populației înregistrate la recensământul din 2024 a suferit modificări neînsemnate comparativ cu cel din anul 2014. Populația de sex feminin a continuat să fie predominantă, în 2024, constituind  1269,8 mii persoane sau 52,9% din total populație (comparativ cu 52,0% în 2014), iar populația masculină a constituit 1131.4 persoane sau 47,1% din populația țării (comparativ cu 48,0% la RPL 2014.Astfel, 52,9 la sută dintre respondenți, adică 1 269,8 mii persoane, sunt femei, iar bărbați - 1 131,4 mii persoane (47,1%). În mediul urban locuiesc 1 113,7 mii persoane (46,4%), rural - 1 287,5 mii persoane (53,6%). Astfel că, aproape fiecare a treia persoană din țară locuiește în municipiul Chișinău. 
Din totalul persoanelor care și-au declarat etnia, 77,2 la sută se consideră moldoveni, 7,9 la sută – români, 4,9 la sută sunt ucraineni, găgăuzi - 4,2 la sută din respondenți, ruşi - 3,2 la sută, bulgari - 1,6 la sută, romi - 0,4 la sută, alte etnii - 0,5 la sută.
Din totalul persoanelor care au declarat limba maternă, 49,2 la sută au declarat că vorbesc limba moldovenească, 31,3 la sută – română, limba rusă - 11,1 la sută, găgăuză - 3,8 la sută din respondenți, ucraineană - 2,9 la sută, bulgară - 1,2 la sută, Romani - 0,3 la sută și alte limbi - 0,2%.
Rezultate finale succinte ale RPL se preconizează să fie publicate timp de 12 luni de la desfășurarea recensământului, iar rezultatele finale desfășurate, inclusiv pe grupă de vârstă, sex, localitate etc., vor fi disponibile și publicate – timp de 18 luni de la finalizarea recensământului.

